Richard Lugar

Richard «Dick» Green Lugar (født 4. april 1932 i Indianapolis i Indiana, død 28. april 2019 i Falls Church i Virginia) var en amerikansk politiker. Han var senator fra delstaten Indiana fra 1977 til 2013. Lugar tilhørte Det republikanske parti og forsøkte å bli partiets presidentkandidat før valget i 1996. Han markerte seg sterkt ved arbeid for nedbyggingen av kjernefysiske, biologiske og kjemiske våpen i USAs senat.

 Liv og virke 
 Bakgrunn 
Richard Lugar var sønn av Bertha (født Green) og Marvin Lugar.Ancestry of Dick Lugar Han var delvis av tysk slektsbakgrunn.  

Han ble utskrevet fra det private Denison University i Ohio i 1954 og siden fra Pembroke College i Oxford i 1956. Etter universitetet var Lugar tre år i den amerikanske marinen.

 Politiker 
Lugar var borgermester i Indianapolis før han ble senator. Han prøvde seg som senatorkandidat i 1974, men tapte for den sittende senatoren, demokraten Birch Bayh. To år senere vant han mot den sittende demokraten Vance Hartke. I de fire valgene etter 1988 fikk han over 65 % av stemmene hver gang.

I 2012 ble han utfordret i primærvalget av den mer konservative Richard Mourdouck. Lugar tapte med 39 % mot Mourdocks 61 %.Michael McAuliff (8. mai 2012): Dick Lugar Loses To Tea Party's Richard Mourdock In Indiana Republican Senate Primary . The Huffington Post. Mourdock tapte selve valget for demokraten Joe Donnelly. Sistnevnte sammenlignet seg med Lugar i reklamesnutter.Kim Geiger (6. november 2012): Joe Donnelly triumphs over Richard Mourdock in Indiana Senate race. Los Angeles Times

Lugar deltok i republikanernes primærvalg forut for presidentvalget i USA i 1996, men uten suksess.

Lugar var i to perioder formann for Senatets utenrikskomite, fra 1985 til 1987, og fra 2003 til 2007.

I 2013 ble Lugar tildelt Presidentens frihetsmedalje.«President Obama Honors 2013 Medal of Freedom Recipients», Det hvite hus, 20. november 2013.

 Referanser 

 Eksterne lenker 





Kategori:Senatorer fra Indiana
Kategori:Personer fra USA av tysk opphav
Kategori:Presidentens Frihetsmedalje
Kategori:borgermestere i Indiana
Kategori:Personer fra Indianapolis
Kategori:Mottakere av frihetsprisen (Four Freedoms Award)